Deur Ano Datum gepubliseer: 20 Maart 2018 ♥4
Dit was ’n warm somersdag en die twee periodes net voor tweede pouse. Ons standard 4 klas (graad 6 vir die millenniums) moes ’n uur lank in die Afrikaanse klas sit en goed leer waarvoor ek nie eintlik omgegee het nie. Tog, ons opdrag om iets oor ’n Afrikaanse…
Deur Loretta Szikra Datum gepubliseer: 19 Maart 2018 ♥5
In die sediment-lae
van ŉ versteende hart
het ŉ liefdessaad ontkiem,
in mikro-porië wortel geskiet
en hartswense bo rede gesien
Immergroendrome laat blom
asof die apokalips môre gebeur –
die wolke met silwer randjies vergul
en elke nuwe dag
met hoopsglimmers verkleur…
en mettertyd in versinsels
se pseudo-lig weggekwyn
Deur Palet Datum gepubliseer: 16 Maart 2018 ♥2
en die ysige aarde glinster
onder tienduisend sterre
waar die maan silwer skaduwees
oor die sneeu strooi
ek voel hoe die rooi-geel blare
onder my voete knars-knars
terwyl die wind speel in my spore
wanneer die winter my vind
in wenende mineure
in monochroom kleure
voel ek hoe die koue kraak, in my naakte bene